ΚΑΝΟΝΙΣΜΟΣ (ΕΚ) αριθ. 1090/96 ΤΗΣ ΕΠΙΤΡΟΠΗΣ της 17ης Ιουνίου 1996 που καθορίζει, για την περίοδο εμπορίας 1995/96, την πραγματική παραγωγή μη εκκοκκισμένου βαμβακιού, το ποσό κατά το οποίο μειώνεται η τιμή στόχου καθώς και την προσαύξηση της ενίσχυσης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την πράξη προσχώρησης της Ελλάδος, και ιδίως το πρωτόκολλο αριθ. 4 για το βαμβάκι, όπως τροποποιήθηκε τελευταία από τον κανονισμό (ΕΚ) αριθ. 1553/95 του Συμβουλίου (1),

τον κανονισμό (ΕΟΚ) αριθ. 1964/87 του Συμβουλίου, της 2ας Ιουλίου 1987, για την προσαρμογή του καθεστώτος ενίσχυσης για το βαμβάκι το οποίο θεσπίστηκε με το πρωτόκολλο αριθ. 4 που προσαρτάται στην πράξη προσχώρησης της Ελλάδας (2), όπως τροποποιήθηκε τελευταία από τον κανονισμό (ΕΚ) αριθ. 1553/95, και ιδίως το άρθρο 2 παράγραφοι 3 και 4,

τον κανονισμό (ΕΚ) αριθ. 1554/95 του Συμβουλίου, της 29ης Ιουνίου 1995, για τον καθορισμό των γενικών κανόνων του καθεστώτος ενίσχυσης για το βαμβάκι και την κατάργηση του κανονισμού (ΕΟΚ) αριθ. 2169/81 (3), και ιδίως το άρθρο 9,

Εκτιμώντας:

ότι το άρθρο 9 του κανονισμού (ΕΚ) αριθ. 1554/95 προβλέπει ότι η πραγματική παραγωγή κάθε περιόδου εμπορίας καθορίζεται κάθε χρόνο, λαμβανομένων υπόψη των ποσοτήτων για τις οποίες ζητήθηκε η ενίσχυση 7 ότι η εφαρμογή αυτού του κριτηρίου οδηγεί στον καθορισμό, για την περίοδο εμπορίας 1995/96, της πραγματικής παραγωγής στο επίπεδο που αναφέρεται κατωτέρω 7

ότι το άρθρο 2 παράγραφος 3 του κανονισμού (ΕΟΚ) αριθ. 1964/87 προβλέπει ότι, σε περίπτωση υπέρβασης της μέγιστης εγγυημένης ποσότητας από την πραγματική παραγωγή που καθορίζεται για την Ελλάδα και την Ισπανία, η τιμή στόχου μειώνεται σε κάθε κράτος μέλος του οποίου η παραγωγή υπερβαίνει τη μέγιστη εγγυημένη ποσότητα 7 ότι ο υπολογισμός της εν λόγω μείωσης διαφέρει ανάλογα με το αν η υπέρβαση της μέγιστης εγγυημένης ποσότητας διαπιστώθηκε συγχρόνως στην Ισπανία και την Ελλάδα ή σε ένα μόνο από αυτά τα κράτη μέλη 7 ότι, στη συγκεκριμένη περίπτωση, η υπέρβαση διαπιστώθηκε μόνο στην Ελλάδα και ότι, κατά συνέπεια, σύμφωνα με τους κανόνες που προβλέπονται στο άρθρο 6 στοιχείο β) του κανονισμού (ΕΚ) αριθ. 1554/95, η υπέρβαση της πραγματικής παραγωγής σε σχέση με τη μέγιστη εγγυημένη ποσότητα υπολογίζεται ως ένα ποσοστό της εθνικής εγγυημένης ποσότητας αυτού του κράτους μέλους και η τιμή στόχου μειώνεται κατά ίσο προς το ήμισυ αυτής της υπέρβασης 7

ότι το άρθρο 2 παράγραφος 4 του κανονισμού (ΕΟΚ) αριθ. 1964/87 προβλέπει, εάν πληρούνται ορισμένοι όροι, προσαύξηση του ποσού της ενίσχυσης σε κάθε κράτος μέλος στο οποίο η πραγματική παραγωγή είναι μεγαλύτερη από την εθνική εγγυημένη ποσότητα 7 ότι το άρθρο 6 του κανονισμού (ΕΟΚ) αριθ. 1201/89 της Επιτροπής, της 3ης Μαΐου 1989, για τις λεπτομέρειες εφαρμογής του καθεστώτος ενίσχυσης για το βαμβάκι (4), όπως τροποποιήθηκε τελευταία από τον κανονισμό (ΕΚ) αριθ. 905/96 (5), αφορά τις λεπτομέρειες υπολογισμού αυτής της προσαύξησης 7

ότι, για την περίοδο εμπορίας 1995/96, πληρούνται οι προαναφερόμενοι όροι και ότι πρέπει, κατά συνέπεια, να καθορισθεί το ποσό της προσαύξησης της ενίσχυσης στην Ελλάδα 7 ότι η εφαρμογή των διατάξεων του άρθρου 6 στοιχείο α) του κανονισμού (ΕΟΚ) αριθ. 1201/89 οδηγεί στον καθορισμό, για την περίοδο εμπορίας 1995/96, του ποσού στο επίπεδο που αναφέρεται παρακάτω 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης λίνου και κάνναβης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. α) Για την περίοδο εμπορίας 1995/96, η πραγματική παραγωγή μη εκκοκκισμένου βαμβακιού καθορίζεται σε 1 469 198 τόνους, από τους οποίους 1 364 798 τόνοι για την Ελλάδα και 104 400 τόνοι για την Ισπανία 7

β) Για την περίοδο εμπορίας 1995/96, η πραγματική παραγωγή μη εκκοκκισμένου βαμβακιού καθορίζεται σε 1 τόνο για την Πορτογαλία.

2. Το ποσό κατά το οποίο μειώνεται η τιμή στόχου για την περίοδο εμπορίας 1995/96 καθορίζεται σε 29,764 Ecu για την Ελλάδα.

3. Η προσαύξηση του ποσού της ενίσχυσης καθορίζεται σε 7,973 Ecu για την Ελλάδα.

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 17 Ιουνίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 148 της 30. 6. 1995, σ. 45.

(2) ΕΕ αριθ. L 184 της 3. 7. 1987, σ. 14.

(3) ΕΕ αριθ. L 148 της 30. 6. 1995, σ. 48.

(4) ΕΕ αριθ. L 123 της 4. 5. 1989, σ. 23.

(5) ΕΕ αριθ. L 122 της 22. 5. 1996, σ. 5.